Forslag til generalforsamling
Jeg har flere forslag går på rankingregler og regler for seeding og hvordan bruke disse, politisk, for fremme deltakelse i regionale turneringer. Noen av forslagene erstatter eksisterende regler.
Forslagene er frittstående og jeg søker å la hver av dem være i 3 deler;
Forslag, Begrunnelse og intuitivt tenkt implementering i det datasystemet som jeg egentlig vet lite om.
Først sitere fra reglene for seeding og ranking:
Seeding
Rankinglistene for single og double skal følges ved seeding. NTV kan konsulteres, og spesielt ved sammenslåing av klasser.
Vedtak ang. seeding som skal gjelde fra 1/1-14 (gjelder ikke NM):
F.eks. 50+ og 60+ slås sammen. Poengene fra 60-klassen deles på 60 og ganges med 50 før seeding gjøres. Dette gjelder ikke for klassene 75/80/85. Da følges rankingen i den laveste klassen. 
I Mixed benyttes rankinglistene i single/double, samtidig som arrangør gis anledning til å bruke skjønn.
Ranking:
Det blir laget en rankingliste i single og double (ikke mixed) på grunnlag av de – 8 - åtte - beste turneringsresultatene de siste 12 måneder basert på turneringer som er godkjent i Tournament Software.
· Poeng blir tildelt om du vinner kamper i puljespill, uavhengig om man går videre til sluttspill. 
· Poeng du får i ITF turneringer (internasjonale turneringer) teller og ganges opp med 3.
· Poeng i double tilegnes spillerne hver for seg. ITF double-poeng teller også på samme vis som over.
· Om klasser slås sammen, får man poeng i den klassen man tilhører.
· Ved overgang til ny aldersklasse beholdes poengene opptjent i forrige klasse i tråd med 12 måneders-regelen. 
· Nye rankingliste blir publisert i Tournament Software første tirsdagen i hver måned. 
Uklart:
1. «Dette gjelder ikke for klassene 75/80/85. Da følges rankingen i den laveste klassen»:
(mangler 90 klassen)
Betyr dette at «gamlingene» regnes som så svake at ikke deres poeng gjelder når de flyttes ned i en lavere klasse? I så fall skulle man få godt betalt i sin klasse hvis man blir flyttet ned og får poeng der.
(Denne regelen er ikke alltid fulgt – f.eks. siste turnering på Nordstrand så ble Detlef Born toppseedet da han ble flyttet fra 80 til 75)
2. «ITF turneringer (internasjonale turneringer) teller»:
Kommer disse i tillegg til de 8 beste resultatene eller konkurrerer ITF poengene med de 8?
F.eks. Anta at man har ITF poeng i 2 turneringer. Får man da kun bruke 6 nasjonale turneringer?


Forslag 0
Generalforsamlingen gir føringer for ranking og regler for seeding
Mange av spillerne er spesielt opptatt av ranking. Hvis dette kun er saker for styret så blir styremedlemmer inhabile.
Når dette forslaget er vedtatt så kan det også voteres over mine andre forslag.
Forslag 1
ITF regelen endres til: Poeng du får i ITF turneringer (internasjonale turneringer) teller på like linje med Norske turneringer i tråd med «beste 8» regelen. 
Det er mange eksempler på urimelig høy ranking oppnådd med «3 gangers» regelen. Kjenner kun til ett eksempel på at endringen kan slå uheldig ut. Derimot er det flere eksempler på at internasjonale poeng trumfer summen av alle tilgjengelige nasjonale rankingpoeng.
Mulig implementering: Fjerne 3 gangeren og sikre at ITF poengene blir blant de 8.
Forslag 2.
Hvis en spiller er flyttet ned til en annen klasse så beregnes ranking poeng i «egen» klasse tilsvarende seedingsregelen. F.eks. 50+ og 60+ slås sammen. Poengene fra 50-klassen deles på 50 og ganges med 60 før rankingen i 60 noteres
Hvis man i neste turnering blir flyttet ned igjen så gjelder poengene som om de var oppnådd i 50 klassen.
Mulig implementering: Tilsvarende som seeding beregning
Forslag 3
Ved overgang til ny aldersklasse beholdes poengene opptjent i forrige klasse i tråd «Flyttingsregelen».
F. eks. Ved overgang fra 50 til 55 klassen så deles poengene med 50 og ganges med 55.
Subsidiært: Poengene i forrige klasse dobles.
Det subsidiære forslaget er mer rettferdig fordi det er veldig sterkt å sanke poeng i sitt siste år i klassen!
Mulig implementering: Tilsvarende som seeding beregning
Forslag 4
Styret (Turneringskommiteen) kan justere rankingpoengene basert på turneringsinvitasjon.
Den skjønnsmessige justeringen kunngjøres så tidlig som mulig slik at arrangøren får mulighet til å justere invitasjonen.
Det tas hensyn til (u)tilgjengelighet for sentrale spillere, sosiale faktorer (fest, innkvartering osv.).

Det er viktig at idretten vår ikke bare drives i Osloområdet.
Mulig implementering: Enten flere rankingklasser eller en faktor.
Forslag 5	
«Dette gjelder ikke for klassene 75/80/85. Da følges rankingen i den laveste klassen.» Fjernes fra seedingsreglene. Subsidiært- For klassene over 75 (inklusive) så dobles poengene man får ved nedflytting i en lavere klasse.
Erfaringen viser at de beste gamlingene hevder seg godt i yngre klasse.
Regelen er så uklar at den ikke kan bli feil brukt av turneringsarrangør.

